Uutisissa: Venäläispastori on etsintäkuulutettu, -
koska hän vastusti julkisesti sotaa Ukrainassa.
Hän pakeni kotoaan juuri ennen venäläisviranomaisten ratsiaa.
Ja: Rukoileva valmentaja palaa jenkkifutiskentälle.
Kahdeksan vuoden oikeustaistelun jälkeen -
hän polvistui taas kentälle kiittääkseen Jumalaa.
Havaijilla Mauin saarella menehtyneitä surevat asukkaat -
kohtaavat nyt uuden taakan: hautajaiskustannukset.
Eräs nainen auttaa jakamaan taakkaa.
KRISTILLISEN MAAILMAN UUTISET
Hei ja tervetuloa uutisten pariin.
Venäjä hiljentää karulla tavalla Ukrainan sodan vastustajat.
Yli 20 000 rauhanaktivistia on pidätetty. Mukana on monia kristittyjä.
Yksi eturivin evankelikaalijohtajista joutui pakenemaan maasta.
Jututin häntä hiljattain hallinnon kovista otteista.
Juri Sipko elää maanpaossa.
Minua etsitään. Turvallisuuspalvelu etsii minua Venäjältä.
Heti kun astun jalallani Venäjälle, minut pidätetään.
Elokuun 8. päivänä Venäjän turvallisuuspalvelu FSB -
teki ratsian Sipkon kotiin Moskovassa.
Häntä syytettiin Venäjän armeijan ja Ukraina-operaatioiden häpäisystä.
Venäjän valtion tv-kanavalla näytettiin, -
kuinka luotiliivein, kypärin ja rynnäkköasein varustautuneet agentit -
tunkeutuivat Sipkon kotiin ja kuvasivat kirjeitä, kirjoja, päiväkirjoja, -
sopimuksia ja muita materiaaleja, joita sieltä väitettiin löytyneen.
Samana päivänä Venäjän erikoisjoukot -
murtautuivat evankelikaalikirkkoon ja kuulustelivat sen pastoria.
Venäjän hallinnon mukaan minua syytetään, -
koska sanoin: "On rikos taistella ukrainalaisia vastaan, -
tappaa ukrainalaisia ja tuhota ukrainalaisia kaupunkeja."
Vihjeen ansiosta Sipko ehti livahtaa maasta ennen ratsiaa.
Piilopaikastaan hän kertoi CBN Newsille koettelemuksestaan.
Tiesin joutuvani ongelmiin, koska hallinto sääti lakeja, -
joiden nojalla totuuden puhujia vainotaan. En silti voinut vaieta.
Ovathan he veljiäni ja sisariani Kristuksessa. En voi pysyä hiljaa.
Baptistipastori Sipko on johtanut -
Venäjän tunnetuimpia evankelikaaliliittoja.
Hän on arvostellut Venäjän hyökkäyssotaa alusta asti -
ja vaatinut presidentti Putinia lopettamaan sodan.
Venäjällä hyväksyttiin viime vuonna lait sodanvastaisuuden kitkemiseksi.
Niiden nojalla on pidätetty yli 21 000, kertoo Amnesty.
Osa on leimattu ulkomaiden kätyreiksi tai vangittu.
Hallinnon tavoite on vaientaa ihmiset, jotta hallinnon valheet leviäisivät.
Syytetyksi voi joutua pelkästään rukouksen tai rauhan vaatimisen takia.
Jos et ole uskollinen, sinulla ei ole paikkaa kirkossa.
Kysy vaikka pappi Ioann Kovalilta.
Kun Putin syyskuussa 2022 julisti osittaisen liikekannallepanon, -
Venäjän ortodoksikirkon johtaja käski pappien rukoilla voittoa.
Ioann Koval vaihtoi sanan "voitto" tilalle sanan "rauha".
En voinut hyvällä omallatunnolla taipua poliittiseen painostukseen.
Venäjän ortodoksikirkko erotti hänet papinvirasta.
Nyt hän toimittaa palveluksia Antalyan ortodoksikirkossa Turkissa.
Samaa painostusta on kokenut ainakin 30 muuta pappia.
En ole katunut. Vastustan tätä sotaa koko sielustani ja olemuksestani.
En kerta kaikkiaan voinut tukea venäläisten hyökkäystä rukouksillani.
Yhdysvaltain uskonnonvapauskomission mukaan -
uskonnonvapaus on vajonnut Venäjällä pohjalukemiin sodan alettua.
Viesti on selvä. Uskonnollinen johtaja tai kuka tahansa, -
joka vastustaa Venäjän hyökkäyssotaa Ukrainassa -
osaksi uskonnollisten näkemysten takia, joutuu kohteeksi.
YK:n selvityksen mukaan Venäjän toimet uskonyhteisöjä kohtaan -
ulottuvat myös miehitetyille alueille Ukrainassa.
Venäjän armeijan toimet uskonyhteisöjä kohtaan -
käsittivät todistetusti mm. katoamisia, mielivaltaisia pidätyksiä, -
kidutusta ja muuta väkivaltaa ja pakkosiirtoja.
Kohteena oli pappeja, kreikkalaiskatolisia ja evankelikaaleja.
Venäjä pommittaa säännöllisesti uskonnollisia rakennuksia ja kirkkoja.
Hiljattain ohjus osui historialliseen Odessan katedraaliin.
Odessan katedraali ei ole ainoa vahinkoja kärsinyt.
Unescon arvion mukaan vuoden 2022 helmikuun 24. päivän jälkeen -
116 uskonnollista kohdetta on kärsinyt vaurioita.
Demokratia-aktivisti Ivana Stradner pelkää, -
että uskonnonvapauden tukahduttaminen vain pahenee.
Mitä enemmän Putin jää tappiolle Ukrainassa, -
sitä epätoivoisemmaksi hän tulee -
ja sitä enemmän hän kiristää lakeja ja ottaa kohteeksi lisää ihmisiä.
Piilopaikassaan 71-vuotias pastori Sipko kertoo CBN Newsille, -
ettei hän pelkää tulevaisuuttaan tai tilaisuutta kohdata syyttäjänsä.
Minulla ei ole mitään pelättävää. Elämäni on muutenkin loppusuoralla.
Jos joutuisin tuomarin eteen, -
saisin kertoa totuuden niille, joilla on valtaa.
Haluaisin kertoa, että Jumala rakastaa heitä, -
että Hän voi antaa anteeksi ja Hän haluaa heidän tekevän parannuksen.
Muistetaan rukouksin Venäjän evankelikaalista kirkkoa -
ja sodan vastustajia. He maksavat siitä kovaa hintaa.
Jo sanan "rauha" sanominen tuo vaikeuksia.
Aiotko mennä vielä Ukrainaan? - Varmasti.
Tulossa: Kahdeksan vuoden oikeustaistelun jälkeen -
rukoileva valmentaja polvistui jälleen keskikentälle.
Pat Robertsonin uusi äänikirja: The Shepherd King: The Life of David.
Tutki Raamatun rakastetuimpiin kuuluvan sankarin elämää.
Opit, kuinka nöyrästä paimenesta tuli Israelin väkevä kuningas.
Daavidin esimerkki voi ohjata elämääsi, -
profeetallinen ääni voi vahvistaa uskoasi -
ja hengellinen viisaus voi innoittaa.
Kuulet, miten Daavid muutti historian kulkua.
Saat äänikirjan "The Shepherd King: The Life of David", -
kun liityt CBN:n kumppaniksi.
Saat myös Daavidin psalmeihin perustuvat hartaustekstit 10 päivälle.
Hanki äänikirja "The Shepherd King: The Life of David" -
ja hartauskirja "After God's Own Heart" jo tänään.
Soita ruudun numeroon tai käy sivustolla CBN.com.
Tuotteet ovat saatavilla nyt.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Jokainen koulu peitetään rukouksin.
Se on tavoite järjestöllä, joka kutsuu perheitä rukouskummeiksi kouluille.
Lock the Shields -järjestö pyytää Jumalalta kolmea asiaa: -
rukousta, ylistystä ja herätystä kouluille, -
pelastusta, paranemista ja vapautumista kouluissa -
ja varjelusta vihollisen juonilta.
Perustaja Kelly Caraveo, joka on entinen opettaja, -
selittää järjestön nimen taustaa.
Sodissa muinoin soturit laittoivat kilpensä tiiviiseen muodostelmaan.
Kun me perheinä, seurakuntina ja yhteisönä rukoilemme yhdessä, -
muodostamme rukouskilven suojamuuriksi koulun ympärille.
Haluamme rukoussuojan jokaiseen kouluun.
Muistan tuon Braveheart-elokuvasta.
Lisätietoja ilmoittautumisesta ja linkki rukousoppaaseen: cbsnews.com.
Hieno juttu. Rukoileva valmentaja Joe Kennedy on eronnut -
tehtävästään Bremertonin lukion jenkkifutisjoukkueen apuvalmentajana.
Vain muutamaa päivää aiemmin -
hän oli voittanut kahdeksan vuoden oikeustaistelun -
oikeudesta rukoilla kentällä pelin jälkeen.
Valmentaja sanoi, että oikeustaistelu ja koulupiiri -
veivät valmentamisesta ilon.
Paluu oli silti voitto uskonnonvapaudelle Amerikassa.
David Brody oli todistamassa suurta hetkeä.
Se näytti tavalliselta lukion jenkkifutisottelulta.
Yksi poikkeus kuitenkin oli.
Kahdeksan vuoden oikeustaistelun jälkeen -
Joe Kennedy palasi kentän reunalle.
Oikeuden päätös merkitsi sitä, että hänellä on oikeus rukoilla kentällä.
Tässä se hetki koittaa pelin jälkeen.
Jälkeenpäin hän kertoi toimittajien parvelle, mitä hän rukoili.
Sanoin "kiitos" luultavasti 30 kertaa. Ei ollut muita sanoja.
Mitä sanoisin Hänelle, joka minut on tänne tuonut?
Pyysimme korkeimmalta oikeudelta ja muilta oikeusasteilta vain, -
että voin rukoilla pelin jälkeen.
Mahtava päätös kahdeksan vuoden taisteluun.
Joe Kennedy vietti lapsuutensa Bremertonissa Washingtonissa.
Bremerton on kuvauksellinen työläiskaupunki.
Samaa sisukkuutta on vaadittu kahdeksanvuotisessa koetuksessa.
Voitto ei tullut helposti.
Taistelu teki kipeää ja oli päättää Joen avioliiton.
Otimme melkein eron. Vaimo kärsi tästä. Hän itki joka päivä.
Vaimo Denise toimi henkilöstöpäällikkönä koulupiirissä, -
jota vastaan aviomies kävi oikeutta. Asema oli tukala.
Olin vihainen Joelle.
En ymmärtänyt hänen tarkoitusperiään ja kyseenalaistin ne.
Menetin ystäviä tämän takia. Osa oli ollut työtovereitani 15 vuotta.
Koit hukkuvasi. - Niin. Se kuvastaa sitä hyvin.
Kuinka saan työn sekä vaimona ja äitinä olemisen tasapainoon?
Kun oikeutta oli käyty vuosi, pari oli avioeron partaalla.
Sitten Jumala avasi Denisen silmät.
Tajusin, että Jumala on tässä.
Kyse ei ole aviomiehestäni -
tai hänen halustaan olla huomion keskipisteessä.
Kyse on Jumalasta. Jumala kutsui hänet juuri tällaista aikaa varten.
Se johti läpimurtoon.
Lähdimme kulkemaan yhdessä samaa kaitaa polkua.
"Kaikki meitä vastaan valmistetut aseet ovat tehottomia."
Se auttoi meidät läpi tästä.
Mitkä ovat jatkosuunnitelmat? Valmentamisympäristö on muuttunut.
Niin hyvä kuin vastaanotto on ollutkin, -
koen yhä olevani ulkopuolinen.
Tuntuu kuin olisin vihollisen alueella, enkä pidä siitä tunteesta.
Se ei tunnu samalta kuin ennen.
Koulupiiri ja oikeustaistelu vei ilon valmentamisesta.
Se vei pois oikeastaan kaiken, millä oli minulle merkitystä.
Sen huomasi. Ottelun aikana Joe vietti pitkiä aikoja yksikseen.
Keskustelimme siitä jälkeenpäin.
Se näytti tarkoitukselliselta tai ainakin sillä oli jokin merkitys.
En tiedä, miten vastata. En tiedä, voinko vastata.
Mitä tapahtuukin, yksi asia on varma.
Juoksin juoksuni loppuun asti.
Toivon, että Jumala hymyilee ja on ylpeä siitä, -
että vastasin Hänen kutsuunsa.
David Brody, Bremerton, Washingtonin osavaltio.
Kiitos. Joe Kennedy perusteli eroa myös -
muualla asuvasta huonokuntoisesta perheenjäsenestä huolehtimisella.
Hän sanoo jatkavansa työtä uskonnonvapauden puolesta.
Tulossa: Murtuneet Mauin asukkaat surevat rakkaidensa menetystä.
Eräs kalifornialaisnainen keventää heidän taakkaansa.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Hei taas. Havaijilla sijaitsevan Mauin maastopaloista on kulunut kuukausi.
Matkailutulojen romahdus rasittaa yhteisöä entisestään.
Tilanne on erityisen vaikea niille, joille lankeavat hautajaiskulut.
Eräs kalifornialaisnainen auttaa kattamaan kustannuksia.
Hän oli itse aloha. Hänen sydämensä oli kultaa.
Jokainen, joka kohtasi hänet kadulla tai missä vain, -
oli heti kaveri hänen kanssaan.
Po'o Estores-Losano, 28, kuoli Lahainan elokuisissa maastopaloissa.
Kaipaamaan jäivät kaksi poikaa, äiti Leona ja sisko Jayna.
Hänen poismenonsa ottaa vieläkin koville.
Tulipalo roihahti yllättäen.
Yritimme soittaa hänelle.
Emme saaneet häntä kiinni.
Puhelu meni vastaajaan. Emme saaneet ketään kiinni.
Emme tiedä, oliko hän yksin ja miten hän kuoli.
Hän oli rakastava, ystävällinen ja nöyrä.
Hän näki kaikessa aina hyvän.
Perhe odotti kaksi viikkoa. Sitten he saivat vahvistuksen DNA-testistä.
Se tunne, jota koimme...
En pysty edes selittämään sitä. Se oli sydäntä särkevä.
Leona oli leikkauksessa heinäkuussa, eikä siksi ole töissä.
Hautajaisten järjestäminen maksaa täällä keskimäärin noin 8 000 dollaria.
Elämä paratiisissa maksaa, samoin paratiisista lähtö maksaa.
Sitten Leona tapasi kalifornialaisen Vanessa Rozon, -
joka keräsi varoja hautajaiskuluihin seurakunnasta ja varainkeruualustalla.
Jumala avasi ovia. Osaan kerätä varoja ja luoda yhteyksiä ihmisiin.
Halusin lahjoittaa naiselle tarvittavat varat, -
joilla voisi kattaa hautajaiskulut.
Järjestin sen. Koin, että se oli Jumalan kutsu.
Ennen Vanessan saapumista Leona oli saanut kasaan puolet siitä, -
mitä tarvittiin kunnon hautajaisiin. Ne ovat tärkeät Havaijin kulttuurissa.
Kun joku kuolee, juhlimme heidän elämäänsä.
En salli, että poikani polttohaudataan ja unohdetaan.
Haluamme juhlia hänen elämäänsä ja muistoja suvun ja ystävien kanssa.
Vanessa lahjoitti keräyssummasta loput 4 000 dollaria muistojuhlaan, -
jotta ystävät ja suku voisivat muistella Po'ota asiaankuuluvasti.
Po'o tunsi Herran, sanoo sisko.
Hän uskoo, että veli kuoli auttaessaan muita.
Tiedän, että jos hän kuuli jonkun huutavan tai kirkuvan, -
hän riensi auttamaan. Hän rakasti Jumalaa todellakin.
Jumala valitsee vahvimmat soturinsa.
Poikani oli suurisydämisimpiä ihmisiä, joita koskaan kohtaa.
Niin kuin sateenkaari ilmoittaa Jumalan uskollisuudesta, -
niin on Jeesus lähellä niitä, joilla on särkynyt sydän, -
ja ajallaan antaa tuhkan tilalle kauneutta.
Oli hienoa tavata heidät ja antaa kauhealle tragedialle kasvot.
Vanessan työstä perheiden hyväksi voi lukea lisää -
kotisivuiltamme osoitteessa cbnnews.com.
Seuraavaksi: herätys, joka pyyhkii Z-sukupolven yli.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Mies sodan ja urhoollisuuden
Skandaalin ja tragedian
Musiikin ja uskon
Kohtalon ja näyn
Mutta ennen kaikkea... Jumalan sydämen mukainen mies.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Sacramenton kaduilta Kaliforniasta alkaneesta tempauksesta -
on kasvanut useisiin kaupunkeihin levinnyt liike.
United Church käynnistyi, kun kadulla uskoon tulleita alettiin opettaa.
Siitä syntyi United Revival ja Jeesus-marssi.
Viiden vuoden aikana on järjestetty 125 rukous- ja ylistystapahtumaa, -
lähetetty 6 500 evankelistaa ja esitelty Jeesus tuhansille ihmisille.
Jeesus-marsseja on järjestetty nyt muun muassa Seattlessa, -
Sacramentossa, Santa Monicassa ja Dallasissa.
Etelä-Carolinassa kesäleirillä tuhannet nuoret ovat tunnustaneet -
ensi kertaa uskoa Jeesukseen.
CBN:n Brody Carter kertoo, -
miksi Z-sukupolvea sanotaan herätyksen sukupolveksi.
Vuosi 1996. Nintendo 64 julkaistiin. Tiger Woods teki PGA-debyyttinsä.
Jesus Freak oli 10 viikkoa listakärkenä...
Ja Crossroad-kesäleiri käynnistyi!
Clayton ja Sharie King tavoitti nuorta sukupolvea kesäleirillä -
kertomalla evankeliumin ja opettamalla totuutta ja merkitystä.
Amerikassa kristityiksi kääntyneistä 85 % ottaa Kristuksen vastaan -
ennen 19. ikävuottaan.
Siksi he keskittyvät Z-sukupolveen eli vuosina 1999―2015 syntyneisiin.
Z-sukupolven edustajat ovat diginatiiveja.
He varttuivat mobiililaitteiden ja teknologian parissa.
Tutkimusten mukaan sen vuoksi Z-sukupolvi maallistuu.
Ikäryhmästä kolmanneksella ei ole mitään uskonnollista vakaumusta.
On keskeistä opettaa heille Raamattua ja kertoa Jumalan rakkaudesta, -
kun he ovat vielä nuoria eikä maailma ole ehtinyt vielä murjoa heitä.
Uskon ja hauskanpidon myötä leiriläiset saavat kokemuksen -
Jumalan rakkaudesta ja kuulevat evankeliumin.
Pelastusta ei tarvitse ansaita suorituksilla.
Tänä vuonna yli 3 000 leiriläistä -
otti Jeesuksen Kristuksen Vapahtajakseen.
Koin viimein jotain aivan erilaista.
Koin Kristuksen ja Pyhän Hengen täyteyden.
Nuoret ovat nähneet, että materialismi -
ja ideologiat, joita heille pakkosyötetään, ovat tyhjiä.
Kun he kokevat Jumalan läsnäolon ja hyvyyden, -
mikään muu ei enää tyydytä heitä.
Siltä herätys tuntuu.
Se on kompromissitonta. Se on halua sanoa: -
"Maailma tarjoaa tätä. Kristus tarjoaa jotain parempaa."
209 TEINIÄ ANTOI ELÄMÄNSÄ KRISTUKSELLE TÄSSÄ SALISSA.
Haluan, että kaikki, joita kohtaan, -
voi nähdä Jumalan hyvyyden, voiman ja väkevyyden.
Perustajien vanhin poika, 20-vuotias Jacob King, -
jatkaa vanhempiensa perintöä kertomalla Jumalan hyvyydestä -
sukupolvelle, joka etsii identiteettiä ja totuutta.
Hän kutsuu: "Haluatko rakkauteni? Saat sen ilmaiseksi. Tässä näin."
Kingin perheen järjestö palvelee kaikenikäisiä -
avioliittokonferenssien, valmennus- verkostojen ja lähetysmatkojen kautta.
Clayton saarnaa New Spring -seurakunnissa Etelä-Carolinassa.
Uskon, että seurakunnassamme on tapahtumassa jotain.
Yksi merkki siitä on se, että ihmisiä tulee uskoon.
Sanoma pysyy samana vielä 36 vuoden jälkeenkin.
Hän uskoo, että tämä sukupolvi on kokemassa aitoa herätystä.
"Jos haluat tehdä parannuksen ja pelastua, nouse seisomaan.
Nousemalla identifioidut Jeesukseen. Evankeliumissa ei ole häpeää."
Leiriläiset eivät edes epäröi. Se on täysi ihme.
Brody Carter, CBN News.
Tärkeä sanoma näinä aikoina.
Mahtavaa nähdä. Nuoret tarvitsevat jotain, mihin uskoa.
Heidät pitää tavoittaa nuorina, sillä elämä voi olla kovaa.
Tässä kaikki tältä viikolta.
Ensi kertaan, koko tiimin puolesta näkemiin ja Jumalan siunausta!
Suomennos: Marianne Tenetz